जयपुर। टैक्स बकायदारों पर नगर निगम लगातार शिकंजा कसता जा रहा है। निगम ने कार्रवाई का भी तरीका बदल दिया है। निगम अधिकारी अब अलसुबह कार्रवाई कर रहे हैं। शुक्रवार को निगम ने मोतीडूंगरी रोड पर एक साथ 70 से ज्यादा दुकानों को सील किया। ये सभी दुकानें मुख्य सड़क पर स्थिति थीं, जिनसे हर दिन मोटी इनकम हाेती है। इसके बावजूद भी दुकान मालिकों ने 2007 से टैक्स जमा नहीं कराया था।
कार्रवाई के लिए मोती डूंगरी जोन अधिकारियों पूरे लवाजमा के साथ अल सुबह पहुंचे। दस्ते को देखते ही लोग एकत्रित हो गए। इन दुकानों पर 11,72,757 रुपए नगरीय विकास कर बकाया था। सील के बाद करीब 10 लाख 50 हजार रुपए जमा करा दिया गया। निगम मुस्लिम सीनियर सैकण्डरी स्कूल प्रबंधन को लगातार नोटिस देता रहा है। सभी दुकानें स्कूल प्रबंधन की ही हैं, जो किराए पर चलाई जा रही है। यहां के बाद निगम ने सी-स्कीम में नटराज प्रा. लि. गोकुल गार्डन पर कुर्की की कार्रवाई की। गार्डन पर 754173 रुपए बकाया चल रहा है। तीसरी कुर्की कार्रवाई एमआईरोड पर कमल इंजीनियरिंग पर की गई। इस पर 3,94000 रुपए बकाया था।
दुकान खुलने से पहले किया काम
निगम अधिकारियों ने अब कार्रवाई की प्लानिंग बदल दी है। अब जल्द सुबह कार्रवाई की जा रही है। मोती डूंगरी रोड पर भी निगम की टीम सुबह 9 बजे ही कार्रवाई करने पहुंच गई। उस वक्त पर कुछ ही दुकानें खुली हुई थी। सील की कार्रवाई का कुल लोगों ने विरोध किया।
सील के लिए कम पड़ गए ताले
एक साथ इतनी दुकानों को सील करना निगम टीम के लिए मुसीबत बन गया। ताले कम पड़ गए। एनवक्त पर रस्सी मंगवाई गई। सभी दुकानों के शटर पर रस्सी बांधी गई और बीच—बीच में ताले लगातार सीलिंग की कार्रवाई हुई।
यहां से आए 1 करोड़
निगम की सील और कुर्की की कार्रवाई के डर से शुक्रवार को निगम के विभिन्न जोनों में करीब एक करोड़ रुपए का राजस्व आया। इसमें सील और कुर्की की कार्रवाई में करीब 30 करोड़ रुपए आया। बाकी राशि लोगों ने निगम के आठ जोनों में जमा कराई।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva